Klagenemnda for industrielle rettigheter

Klagenemnda for industrielle rettigheter (KFIR) er et norsk statlig, domstolslignende forvaltningsorgan som ble opprettet 1. januar 2013. Klagenemnda er administrativt underlagt Nærings- og fiskeridepartementet.

Klagenemnda behandler klager over vedtak fattet av Patentstyret etter patentloven, foretaksnavneloven, designloven, varemerkeloven, edelmetalloven og planteforedlerloven.Lov om Patentstyret og Klagenemnda for industrielle rettar Avgjørelsene treffes som hovedregel av utvalg på tre nemndsmedlemmer. I visse tilfeller avgjøres saken av et utvalg på fem medlemmer eller av nemndas leder alene.

Klagenemnda har en leder og nestleder, samt et sekretariat som har ansvar for den administrative driften.Ny lov om Patentstyret og Klagenemnda for industrielle rettigheter Leder og nestleder ansettes som tjenestemenn og må oppfylle kravene til dommere. Nåværende leder er Sarah Wennberg Svendsen, og nestleder er Gunhild Giske Skyberg. De ble beskikket i statsråd i henholdsvis oktober 2023 og januar 2024. De andre nemndsmedlemmene blir oppnevnt av departementet.

Referanser

Eksterne lenker


Kategori:Immaterialrett
Kategori:Norske statlige nemnder
Kategori:Etableringer i 2013